Corpus trebbayaɛ-agi, deg temliliyin akk i d-yellan gar-asent. Am wakken walan d akken timlilit igerrzen akk gar JSK akked MCA, tella-d deg useggas n 1983. Ɣef uswir iṣubben deg temlilitagi, yenna-d usleɣmay Bouzidi : ‘’D ayen kan iwumi zemren yimyuraren imi aṭas n yimejraḥ i yellan deg terbaḥt n JSK. Nwessa, diɣ, imyuraren i wakken ad ḥadren acebbak-nsen u ad asen-d-ttawin ara iswiyen, daymi ur d-yelli ara wurar am tikkelt iɛeddan’’. Ma ɣef ccwal i yellan deg temlilit-a, gtent sebbat n waya, ɣef wakken i walant kra n tamiwin. Ṭṭlima tamezwarut, rran-tt ɣef yimḍebbren n ddabax uḍar, ladɣa tafidiralit akked tneɣlaft n waddal d yilmeẓyen. Akken yebɣu yili lḥal, tenhewwal Tizi Uzzu s lferḥ ass-nni n lǧemɛa deg yiḍ.